अस्कोट

अस्कोट (Askot) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक छोटी बस्ती है।

विवरण 
अस्कोट प्राचीनकाल में इसी नाम के एक राज्य की राजधानी हुआ करता था। यह डीडीहाट तहसील और कनालीछीना विकासखंड का हिस्सा है। अस्कोट यहाँ स्थित अस्कोट कस्तूरी मृग अभ्यारण्य के लिए प्रसिद्ध है, जिसकी स्थापना 1986 में कस्तूरी मृग के संरक्षण हेतु की गयी थी। यह टनकपुर-तवाघाट राष्ट्रीय राजमार्ग पर पिथौरागढ़ और धारचूला के मध्य स्थित है, और पारम्परिक कैलाश-मानसरोवर यात्रा मार्ग (दिल्ली-अल्मोड़ा-डीडीहाट-लिपुलेख) पर एक मुख्य पड़ाव है। राष्ट्रीय राजमार्ग 9 इसे कई अन्य स्थानों से सड़क द्वारा जोड़ता है।

इन्हें भी देखें 
 अस्कोट कस्तूरी मृग अभ्यारण्य
 पिथौरागढ़ ज़िला

सन्दर्भ 

उत्तराखण्ड के नगर
पिथौरागढ़ जिला
पिथौरागढ़ ज़िले के नगर
कुमाऊँ मण्डल के नगर